gu en en en en en en en de en en en en en en en en en en en en en en en en en en it en en en en en en en en de en en en en en en en en en en en en en en gu en en en gu en fr en en es es gu gu gu gu gu gu gu gu gu gu gu gu gu gu gu gu gu gu az de en en en es es nl gu gu en en gu gu gu en gu en gu en gu en en en fr en en en de fr en en en en en en en en en
બોલ ટેમ્પરિંગ મેચ ફિક્સિંગ જેવો જ અપરાધ છે - GujaratInSports
Home Special Controversy બોલ ટેમ્પરિંગ મેચ ફિક્સિંગ જેવો જ અપરાધ છે
ઓસ્ટ્રેલિયા-ઇંગ્લેન્ડની તરફેણ કરવાનું આઇસીસીએ બંધ કરવું જોઇએ, ફિક્સર્સની સરખામણીએ સ્મિથ-વોર્નર સસ્તામાં છૂટી ગયાની લાગણી
ઓસ્ટ્રેલિયા અને સાઉથ આફ્રિકા વચ્ચે રમાયેલી ત્રીજી ક્રિકેટ ટેસ્ટ દરમિયાન કાંગારું ટીમના ખેલાડીઓ બોલ ટેમ્પરિંગમાં સંડોવાયા હોવાનું પુરાવા સાથે બહાર આવ્યું છે. ક્રિકેટ જગતમાં અગાઉ ક્યારેય આ રીતે કોઈ ટીમ કે તેના ખેલાડીઓ રંગે હાથ ઝડપાયા નથી.
ઓસ્ટ્રેલિયન ઓપનર બેનક્રોફ્ટ બોલ ટેમ્પરિંગ કરતો કેમેરામાં ઝડપાઈ ગયો હતો. તેના કોચ ડેરેન લેહમેને ટેલિવિઝનમાં આ જોયા બાદ સૂચના આપી અને તેની પાસેની એ ભેદી ચીજને સંતાડી દેવાઈ. કેપ્ટન સ્ટિવન સ્મિથે આ ગૂનો કબૂલી લીધો.
તેને અને ટીમના વાઇસ કેપ્ટન ડેવિડ વોર્નર પાસેથી જવાબદારી આંચકી લેવાઈ, એક મેચના પ્રતિબંધની સજા થઈ, 100 ટકા મેચ ફી કાપી લેવાઈ. બસ, સત્તાવાર રીતે જોઇએ તો આ વાત અહીંથી જ પૂરી થઈ ગઈ.
હવે મહિનાઓ કે વર્ષો સુધી આ વાતની ચર્ચા ચાલતી રહેશે, ભારતીય રમતપ્રેમીઓ કદાચ થોડા સમય માટે આ ચર્ચા કરશે કે સ્મિથ અને વોર્નરને આઇપીએલમાં રમાડવા જોઇએ કે નહીં પરંતુ મૂળ હકીકત એ છે કે બોલ ટેમ્પરિંગ એ મેચ ફિક્સિંગ જેટલો જ ગંભીર અપરાધ છે.
કેપટાઉનમાં રમાયેલી ત્રીજી ક્રિકેટ ટેસ્ટમાં શનિવારે આ ઘટના બની હતી. રવિવારે તો સમગ્ર ક્રિકેટજગતમાં આ સમાચારે હાહાકાર મચાવી દીધો.
ઓસ્ટ્રેલિયન ક્રિકેટ બોર્ડે તાકીદના પગલા લઈને કેપ્ટન સ્ટિવન સ્મિથ પાસેથી કપ્તાની આંચકી લીધી તો વાઇસ કેપ્ટન ડેવિડ વોર્નરની જવાબદારી પણ છીનવી લીધી અને ટીમ પેઇનને કામચલાઉ સુકાની બનાવી દેવામાં આવ્યો. આ જ બાબત પુરવાર કરે છે કે ઓસ્ટ્રેલિયન ક્રિકેટ બોર્ડ આ બાબતની ગંભીરતા સમજી ગયું હતું.
કોઈ ખેલાડી મેચ ફિક્સિંગમાં સંડોવાય તો તેને તરત જ હાંકી કાઢવામાં આવે છે. આઇસીસી અથવા તો કોઈ પણ ક્રિકેટ બોર્ડ હવે ફિક્સિંગની ઘટનાને હળવાશથી લેતું નથી.
તાજેતરમાં ભારતના મોહમ્મદ શમી સામે તેની પત્નીએ ભ્રષ્ટાચારનો આક્ષેપ કર્યો હતો અને કહ્યું હતું કે શમીએ પાકિસ્તાનની એક મહિલા પાસેથી નાણા લીધા હતા.
માત્ર આ આક્ષેપ સામે પણ બીસીસીઆઈએ તેના એન્ટિ કરપ્શન યુનિટના વડા નીરજકુમાર પાસે તપાસ કરાવી હતી તો ભૂતકાળમાં શ્રીસંત, પાકિસ્તાનના મોહમ્મદ આમીર કે મોહમ્મદ આસિફ સામે પણ આવા આક્ષેપ થયા હતા અને તેમને તમામ પ્રકારના ક્રિકેટમાંથી સસ્પેન્ડ કરી દેવાયા હતા.
આઇપીએલમાં તો ચેન્નાઈ સુપર કિંગ્સ અને રાજસ્થાન રોયલ્સ જેવી આખી ફ્રેન્ચાઇઝીને જ બે વર્ષ માટે પ્રતિબંધિત કરી દેવાઈ હતી તો બોલ ટેમ્પરિંગમાં શા માટે માત્ર એક મેચનો પ્રતિબંધ?
આઇસીસીમાં પણ ઓસી, ઇંગ્લેન્ડ માટે પક્ષપાત રખાય છે
ઇન્ટરનેશનલ ક્રિકેટ કાઉન્સિલ કે તેના મેચ રેફરી હંમેશાં ઇંગ્લેન્ડ કે ઓસ્ટ્રેલિયાના ખેલાડીઓ તરફ કૂણી લાગણી ધરાવતા રહ્યા છે. આ બાબત એક કરતાં વધુ વાર પુરવાર થઈ ચૂકી છે.
તાજેતરમાં સાઉથ આફ્રિકન ઝડપી બોલર કેગિસો રબાડા મેદાન પર બોલિંગ કર્યા બાદ સ્ટિવન સ્મિથ સામે ટકરાયો હતો અને તે જાણી જોઇને ટકરાયો હતો.
આવા ગંભીર ગુનામાં તેને સજા થશે તેવી અટકળ હતી અને અંતે તેને બે મેચમાંથી સસ્પેન્ડ પણ કરી દેવાયો હતો પરંતુ પાછળથી શું થયું? એકાદ સપ્તાહ સુધી આ ડ્રામા ચાલતો રહ્યો અને અંતે કેપટાઉન ટેસ્ટના પ્રારંભ સમયે રબાડાને નિર્દોષ જાહેર કરી દેવાયો અને રબાડા આ મેચમાં રમ્યો પણ ખરો.
ખરેખર તો સ્ટિવન સ્મિથ અને ડેવિડ વોર્નરને મેચમાંથી જ બહાર કરી દેવા જોઈએ તેને બદલે બોલ ટેમ્પરિંગમાં કસૂરવાર ઠર્યા બાદ પણ તેમને મેચમાં આગળ રમવા દેવામાં આવ્યા હતા. ખુદ ઓસ્ટ્રેલિયન વડાપ્રધાન આ બાબતની ગંભીરતા સમજતા હોય તો આઇસીસીના રેફરી કે અન્ય સત્તાધીશો માત્ર એક મેચના પ્રતિબંધની સજા કરે તે માનવામાં આવે તેવી વાત નથી.
સચિન તેંડુલકર સામે પણ આક્ષેપો થયા હતા
2001માં ભારતીય ટીમ સાઉથ આફ્રિકામાં રમતી હતી ત્યારે સચિન તેંડુલકર સામે પણ બોલ ટેમ્પરિંગના આક્ષેપ થયા હતા અને મેચ રેફરી માઇક ડેનેસે તેની ઉપર એક ટેસ્ટ રમવા સામે પ્રતિબંધ લાદી દીધો હતો. સચિન બિલકુલ નિર્દોષ હોવા છતાં તેની ઉપર લદાયેલા પ્રતિબંધનો ભારતે વિરોધ કર્યો હતો પરંતુ પરિણામ એ આવ્યું કે ત્યાર પછીની આખી ટેસ્ટને બિનસત્તાવાર જાહેર કરી દેવાઈ પરંતુ આઇસીસી પોતાના નિર્ણય પર મક્કમ રહ્યું હતું તો રબાડાનો ગુનો તો સચિન કરતાં પણ વધારે ગંભીર હોવા છતાં તેને મેચમાં રમવાની તક મળી ગઈ. આ બાબત જ આઇસીસીના પક્ષપાત સૂચવે છે.
Previous articleપ્રથમ ટેસ્ટમાં ન્યૂઝીલેન્ડનો ઇનિંગ્સથી વિજય
Next articleઆઇપીએલ ઃ સ્મિથ સુકાનીપદેથી હટી ગયો, રહાણેને કેપ્ટન બનાવાયો
RELATED ARTICLESMORE FROM AUTHOR
ભારતીય ઉતારા નજીકથી સિરિન્જ મળી આવતા વિવાદ
કદાચ ઓસ્ટ્રેલિયા માટે કયારેય નહીં રમું ઃ ડેવિડ વોર્નર
હૈદરાબાદમાં વોર્નરના સ્થાને હેલ્સનો સમાવેશ
વિમેન્સ ટી20ઃ બરોડા સામે ગુજરાતનો વિજય
Gujarat Sports - March 22, 2018
ડે-નાઇટ મેચ યોજનારું કાનપુર 23મું શહેર બનશે
Gujarat Sports - October 29, 2017
છ વર્ષ બાદ ભારતીય ફૂટબોલ ટીમ એશિયન કપ માટે ક્વોલિફાઈ
Gujarat Sports - October 12, 2017
We provide you with the latest news and videos straight from the sports industry.
© 2017 Gujarat In Sports (Vihira Communications)
Edit with Live CSS
Write CSS OR LESS and hit save. CTRL + SPACE for auto-complete.